Haku khaldin fanaanka "Axmed Mooge Liibaan" Maxamed Mooge (, ) (geeriyooday Juun 1984) wuxuu ahaa fanaan, kabanyahan, Heesa, halabuur, laxanmiiste, abwaan, muusigyahan iyo siyaasi u dhaqdhaqaaqa arimaha bulshada ku dhaqan Waqooyiga Soomaaliya, maanta loo yaqaano Somaliland. Fannaan Maxamed Mooge iyo walaalkiis Axmed Mooge Liibaan waxay ka mid ahaayeen hobollada ugu caansan ee heesaha fanka Soomaalida, Sidoo kale waxaa Maxamed lagu yaqaanay heeso gubaabo iyo dhaqdhaqaaq lid ku ah dowladii kalitaliska ahayda ee Soomaaliya. Maxamed Mooge, Eebbe ha u naxariistee waxa sannadkii 1984 tii lagu dilay duleedka degmada Awaare ee maamulka Soomaalida ee Itoobbiya. Maxamed Mooge wuxuu ku dhashay magaalada Hargeysa ee maanta caasimada u ah wadanka Somaliland. Asaga iyo walaalkiis Axmeda ayagoo da' yar ayaay bilaabeen heesida iyo laxameeynta suugaanta Soomaalida. Sidoo kale Maxamed wuxuu ka tirsanaa Hobolada Waaberi ee ugu caansanaa geyiga wakhtigaasi. Maxamed Mooge wuxuu aad ugu soo shaacbaxay garaacida kabanka oo in badan uu sameeyay muusig.